Gensidig orientering 
Sagsfremstilling 
23.    Gensidig orientering  
                                                                                                                        Åbent 
Sagsnr.: 326-2013-59473       J.nr.: 00.01.00           Janne Carlsen.: 326-2015-9583 
  
· Fra den 20. april 2015 samles hele personalet i Entreprenørservice på Materialegården i Kalundborg. Der vil 
således ikke længere være mødested på materialegården i Gørlev, og de hidtidige aktiviteter her drosles derfor helt 
ned.  
  
· Kommunalbestyrelsen skal hvert år i januar vedtage servicemål for byggesagsbehandlingen. Servicemålene skal 
offentliggøres og er tilgængelige på [adresse] hjemmeside. Det fremgår af hjemmesiden, at den 
faktiske sagsbehandling i 4. kvartal 2014 er væsentlig hurtigere end servicemålene foreskriver. Det Tekniske 
Område fremlægger status for udvalget på 1. kvartal 2015 på mødet i maj. Det Tekniske Område er endvidere i 
gang med en effektivisering af sagsbehandlingen i forbindelse med indførelsen af den digitale ansøgning om 
byggetilladelser. Teknik- og Miljøudvalget vil derfor i august skulle tage stilling til nye servicemål og de hidtidige 
servicemål er derfor fortsat gældende. 
  
· Det Tekniske Område er i gang med at afdække mulighederne for at effektivisere udebelysningen. Sagen 
forelægges udvalget i maj. Mulighederne omfatter konkurrenceudsættelse af drift og vedligehold, 
energirenoveringer, indkøbsaftaler på el og harmonisering af belysningen på de private fællesveje. 
  
  
  
Teknik- og Miljøudvalgets møde den 13. april 2015: 
Udvalget ønskede spørgsmålet om samling af personalet i Entreprenørservice til behandling. Herudover tog 
udvalget orienteringen til efterretning. 
